Document ID: /roh_data/filtered/Billingualer_Corpus_interleaved-de-rm.jsonl.gz/53

This is a text translated from German to Rumantsch Grischun.
Regierungsausschuss Schweiz-Deutschland tagt am 29./30. April 1998 in Flims-Waldhaus

Das jährlich stattfindende Treffen des Regierungsausschusses für Wirtschaftsfragen Schweiz-Deutschland findet heuer am 29./30. April in Flims-Waldhaus statt. 1997 hatte der Ausschuss in Leipzig und 1996 in Solothurn getagt.

Die schweizerische Delegation steht unter der Leitung von Botschafter Rudolf Ramsauer, Delegierter des Bundesrates für Handelsverträge im Bundesamt für Aussenwirtschaft (Bawi). Die deutsche Delegation wird geleitet von Frau Ministerialdirigentin Sibrid Selz vom Bundeswirtschaftsministerium. Die Delegationen bestehen je aus etwa acht Personen und werden komplettiert von Vertretern der Handelskammer Deutschland-Schweiz. Sie treffen am Mittwoch, 29. April 1998, mit Vertretern aus dem Kanton Graubünden zusammen. Die Bündner Delegation steht unter der Leitung von Regierungsrat Klaus Huber. Ihr gehören leitende Beamte und verschiedene Vertretungen der regionalen Verbände und Unternehmen an.

Die Gespräche sind Fragen der europäischen Integration und der Entwicklung der bilateralen Handelsbeziehungen gewidmet. Die Erörterung von WTO- und OECD- Fragen, der allgemeinen Wirtschaftslage in Deutschland und der Schweiz sowie die Entwicklung der Beziehungen zu den Ländern Mittel- und Osteuropas bilden weitere Schwerpunkte.

Der Handel zwischen der Bundesrepublik Deutschland und der Schweiz erreichte im letzten Jahr 58 Mia. Franken. Die Bundesrepublik Deutschland ist für die Schweiz nach wie vor der wichtigste Handelspartner. Letztes Jahr lieferte die Schweiz 22,4 Prozent der Gesamtausfuhren in unser nördliches Nachbarland und 30,2 Prozent der Einfuhren stammten aus der Bundesrepublik.

Bilateraler Handel (in Milliarden Schweizer Franken)

Der bilaterale Handel mit der Bundesrepublik Deutschland zeigt folgende Werte:

1993: Einfuhren aus Deutschland 29.2 Mia./Ausfuhren nach Deutschland 21.4 Mia.

1994: Einfuhren 30.4 Mia./Ausfuhren 22.4 Mia.

1995: Einfuhren 31.9 Mia./Ausfuhren 22.9 Mia.

1996: Einfuhren 30.3 Mia./Ausfuhren 22.3 Mia.

1997: Einfuhren 33.2 Mia./Ausfuhren 24.7 Mia.

Importstruktur: Maschinen (26.6 Prozent), Chemische und pharmazeutische Produkte (13.2 Prozent), Fahrzeuge, Flugzeuge, usw. (11.9 Prozent), Metalle und Metallwaren (9.5 Prozent), Textilien und Bekleidung (6.6 Prozent), Kunststoffe, Kautschuk (6.0 Prozent).

Exportstruktur: Maschinen (32.5 Prozent), Chemische und pharmazeutische Produkte (20.3 Prozent), Metalle und Metallwaren (10.9 Prozent), Instrumente, Apparate, usw. (6.3 Prozent), Kunststoffe, Kautschuk (6.1 Prozent).

Gremium: Bundesamt für Aussenwirtschaft und Departement des Innern und der Volkswirtschaft Graubünden

Quelle: dt Standeskanzlei

Data: 25.04.1998

La cumissiun da las regenzas Svizra-Germania salva ina dieta ils 29/30 d'avrigl a Flem-Casa d'uaul

La scuntrada annuala da la cumissiun per dumondas economicas Svizra-Germania ha lieu quest onn ils 29/30 d'avrigl a Flem-Casa d'uaul. L'onn 1997 ha la cumissiun salvà sia dieta a Leipzig e 1996 a Soloturn.

La delegaziun svizra stat sut la direcziun da l'ambassadur Rudolf Ramsauer, delegà dal cussegl federal per contracts da commerzi en l'uffizi federal da l'economia exteriura (UFEE). La delegaziun tudestga vegna manada da dunna 'Ministerialdirigentin' Sibrid Selz dal ministeri federal d'economia. Las delegaziuns consistan mintgamai da ca. otg persunas e vegnan cumplettadas da represchentants da las chombras da commerzi Germania-Svizra. Ellas sa scuntran mesemna, ils 29 d'avrigl, cun represchentants dal chantun Grischun. La delegaziun grischuna stat sut la direcziun da cusseglier guvernativ Klaus Huber. Dad ella fan part funcziunaris directivs e diversas represchentanzas da corporaziuns regiunalas e d'interpresas.

Ils discurs èn deditgads a dumondas da l'integraziun europeica e dal svilup da las relaziuns commerzialas bilateralas. La discussiun davart dumondas da las WOT ed OECD, davart la situaziun economica generala en Germania ed en Svizra sco er il svilup da las relaziuns cun ils pajais da l'Europa centrala ed orientala furman ulteriurs temas centrals.

Il commerzi tranter la Republica federala tudestga e la Svizra ha cuntanschì l'onn passà 58 milliardas francs. La Republica federala tudestga è anc adina per la Svizra il pli impurtant partenari da commerzi. L'onn passà ha la Svizra furnì 22,4 pertschients da ses exports totals en noss pajais vischinant dal nord e 30,2 pertschients dals imports derivan da la Republica federala tudestga.

Commerzi bilateral (en milliardas francs svizzers)

Il commerzi bilateral cun la Republica federala tudestga mussa las suandantas valurs:

1993: imports da la Germania 29.2 mia./exports en la Germania 21.4 mia.

1994: imports 30.4 mia./exports 22.4 mia.

1995: imports 31.9 mia./exports 22.9 mia.

1996: imports 30.3 mia./exports 22.3 mia.

1997: imports 33.2 mia./exports 24.7 mia.

Structura dals imports: Maschinas (26.6 pertschient), products chemics e farmaceutics (13.2 pertschient), vehichels, aviuns, e.u.v. (11.9 pertschient), metals e rauba da metal (9.5 pertschient), textilias e vestgadira (6.6 pertschient), materias sinteticas, cautschuc (6.0 pertschient).

Structura dals exports: Maschinas (32.5 pertschient), products chemics e farmaceutics (20.3 pertschient), metals e rauba da metal (10.9 pertschient), instruments, apparats, e.u.v. (6.3 pertschient), materias sinteticas, cautschuc (6.1 pertschient).

Gremi: Uffizi federal da l'economia exteriura e departament da l'intern e da l'economia publica dal Grischun

Funtauna: rg chanzlia chantunala

Data: 25-04-1998